62019TO0619(01)_INF
Rettens kendelse (Syvende Afdeling) af 10. juli 2020 –KF mod Satcen
(Sag T-619/19)
»Annullations- og erstatningssøgsmål – ansatte ved Satcen – kontraktansatte – Unionens retsinstansers kompetence – fælles udenrigs- og sikkerhedspolitik – afgørelse om at indlede en administrativ undersøgelse vedrørende sagsøgeren til opfyldelse af en dom fra Retten – akt, der indeholder et klagepunkt – påstand om renter af et beløb tildelt af Retten i erstatning for det lidte tab – artikel 76, litra d), i procesreglementet – åbenbart, at sagen skal afvises«
1.
Fælles udenrigs- og sikkerhedspolitik – Unionens retsinstansers kompetence – afgørelser truffet af EU-Satellitcentret vedrørende personaleadministration – omfattet
(Art. 2 TEU, 19, stk. 1, TEU, art. 21 TEU og 23 TEU samt art. 24, stk. 1, andet afsnit, TEU; art. 263 TEUF og 268 TEUF, art. 275, stk. 1, TEUF og art. 340, stk. 2, TEUF; Den Europæiske Unions charter om grundlæggende rettigheder, art. 47; Rådets afgørelse (FUSP) 2017/824, art. 28)
(jf. præmis 18, 20-22, 24-28 og 30)
2.
EU’s agenturer – EU-Satellitcentret (Satcen) – personalevedtægt – søgsmålsprocedure – søgsmål ved Unionens retsinstanser – søgsmål rettet mod afgørelsen om afvisning af klage – formaliteten
(Art. 263 TEUF; tjenestemandsvedtægten, art. 90 og art. 91, stk. 1)
(jf. præmis 36)
3.
Annullationssøgsmål – akter, der kan være genstand for søgsmål – begreb – akter, der fremkalder bindende retsvirkninger over for tredjemand – afgørelse om indledning af en administrativ undersøgelse i EU-Satellitcentret – forberedende retsakt – ikke omfattet
(Art. 263 TEUF; Rådets afgørelse (FUSP) 2017/824, art. 27, og bilag IX, art. 1 og 2)
(jf. præmis 39)
Angående
Dels et søgsmål støttet på artikel 263 TEUF med påstand om annullation af afgørelsen truffet af Satcens direktør den 3. juli 2019 om indledning af en undersøgelse vedrørende sagsøgeren, dels et søgsmål støttet på artikel 268 TEUF med påstand om erstatning for tab, som sagsøgeren angiveligt har lidt navnlig som følge af denne afgørelse.
Konklusion
1)
Sagen afvises.
2)
KF betaler sagsomkostningerne, herunder omkostningerne i sagen om foreløbige forholdsregler.
3)
Det er ufornødent at træffe afgørelse om anmodningen om intervention fra Rådet for Den Europæiske Union.
4)
Hver part bærer sine egne omkostninger i forbindelse med anmodningen om intervention.